Saki
Haec pagina de scriptore Anglico tractat. Si aliud quaeris quod etiam “Saki” appellatur, vide Saki (discretiva). Hector Hugo Munro (Hector Hugh Munro; natus in urbe Akyab Birmaniae die 18 Decembris 1870; in proelio interfectus iuxta Beaumont-Hamel Franciae die 13 Novembris 1916) fuit scriptor et diurnarius qui mythistorias, comoedias et praecipue fabulas breves Anglice scripsit pseudonymo Saki utens. Nomine vero utens historiam divulgavit Imperii Russici.